รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ รับรางวัล “HIMSS AsiaPac19 Regional Conference” ระบุนำเทคโนโลยีดิจิทัลประยุกต์ใช้กับบริการทางการแพทย์ ช่วยเหลือผู้ป่วยในพื้นที่ห่างไกล
วันพุธที่ 9 ตุลาคม 2562
รองปลัดกระทรวงดิจิทัลฯ รับรางวัล “HIMSS AsiaPac19 Regional Conference” ระบุนําเทคโนโลยีดิจิทัลประยุกต์ใช้กับบริการทางการแพทย์ ช่วยเหลือผู้ป่วยในพื้นที่ห่างไกล
รองปลัดกระทรวงดิจิทัลฯ รับรางวัล “HIMSS AsiaPac19 Regional Conference”
p.p1 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; color: #0a0a0a; -webkit-text-stroke: #0a0a0a; background-color: #fefefe; min-height: 19.0px}
p.p4 {margin: 0.0px 0.0px 0.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
span.s2 {font: 16.0px Arial; font-kerning: none}
span.s3 {font-kerning: none; color: #0a0a0a; background-color: #fefefe; -webkit-text-stroke: 0px #0a0a0a}
นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม กล่าวอภิปรายในงาน “HIMSS AsiaPac19 Regional Conference” ณ โรงแรมเซ็นทารา แกรนด์​ แอท เซ็นทรัลเวิล์ด กรุงเทพฯ เมื่อวันที่ 7 ตุลาคม 2562 ซึ่งเป็นความร่วมมือระหว่างองค์การ Healthcare Information and Management Systems Society (HIMSS) กับกระทรวงสาธารณสุข โดยรองปลัดกระทรวงดิจิทัลฯ ได้นําเสนอโครงการของกระทรวงดิจิทัลเพื่อเศรษฐกิจและสังคมกับกระทรวงสาธารณสุข เรื่องการใช้ Telemedicine (พี่หมอช่วยน้องหมอ) ซึ่งนําเทคโนโลยีดิจิทัลมาประยุกต์ใช้กับการให้บริการทางการแพทย์ เพื่ออํานวยความสะดวกให้แก่ประชาชนในถิ่นทุรกันดารหรือพื้นที่ห่างไกล ในการเข้าถึงการบริการทางการแพทย์ของกระทรวงสาธารณสุข โดยโครงการดังกล่าวได้คัดเลือกโรงพยาบาลอุ้มผาง และโรงพยาบาลแม่สอด จังหวัดตาก เป็นโรงพยาบาลนําร่อง มีแพทย์จากโรงพยาบาลอุ้มผาง (รพ.น้อง) จะทําการรักษาผู้ป่วยที่เข้ารับบริการ จากนั้นระบบจะส่งข้อมูลผู้ป่วยขณะทําการรักษาผ่านระบบเครือข่ายสื่อสารข้อมูลเชื่อมโยงหน่วยงานภาครัฐ (Government Information Network : GIN) ไปยังโรงพยาบาลแม่สอด (รพ.พี่) เพื่อรับการปรึกษา วินิจฉัย และคําแนะนําแนวทางการรักษาให้ช่วยพิจารณาข้อมูลผู้ป่วยพร้อมภาพประกอบ และตอบกลับผ่านระบบห้องแพทย์ออนไลน์ได้ทันที ซึ่งเป็นการช่วยเหลือและแลกเปลี่ยนองค์ความรู้ทางการแพทย์ ระหว่างแพทย์ในโรงพยาบาลขนาดใหญ่กับแพทย์ในโรงพยาบาลขนาดเล็ก ส่งเสริมให้เกิดการพัฒนาทักษะความเชี่ยวชาญในการรักษาให้แก่แพทย์ ลดความตึงเครียดของแพทย์ เพิ่มความเชื่อมั่นให้แก่ประชาชนในการเข้ารับบริการในโรงพยาบาลขนาดเล็ก ทั้งยังช่วยลดความแออัด ลดการรอคอยในการเข้ารับบริการในโรงพยาบาลขนาดใหญ่ได้ในอนาคต
รองปลัดกระทรวงดิจิทัลฯ กล่าวเพิ่มเติมว่า สําหรับการพัฒนาสาธาณสุขของไทยด้วยเทคโนโลยีดิจิทัล ควรเลือกใช้เทคโนโลยีที่มีความเหมาะสมกับทางการแพทย์ให้ได้มากที่สุด ตัวอย่างที่เห็นได้ชัดเจน คือ การจัดทํา “แอปพลิเคชันอาสาสมัครออนไลน์ หรือ อสม.ออนไลน์ ถูกออกแบบมาเพื่อให้เป็นเครื่องมือสื่อสารสําหรับการปฏิบัติงานด้านสาธารณสุขชุมชนเชิงรุกของเจ้าหน้าที่ รพ.สต. และ อสม. โดยจะช่วยให้เข้าถึงข้อมูลได้สะดวก และรวดเร็ว ขณะเดียวกันกระทรวงฯ ได้ให้ความสําคัญกับการขับเคลื่อนการทํางานในระดับพื้นที่ เพื่อขับเคลื่อนการพัฒนาเครือข่ายดิจิทัลให้ทุกภาคส่วนสามารถใช้ประโยชน์จากเทคโนโลยีดิจิทัลได้อย่างเต็มศักยภาพ โดยนํา “อาสาสมัครดิจิทัล (อสด.)” มาเป็นกลไกหลักทํางานร่วมกันระหว่างภาครัฐและประชาชน มีหน้าที่สําคัญเป็นตัวกลางของกระทรวงฯ ในการรับ – กระจายข่าวสารในพื้นที่ รวมถึงการบริการด้านสาธารณสุขด้วย
ทั้งนี้ HIMSS ได้มอบรางวัล “HIMSS Future50” ให้แก่รองปลัดกระทรวงดิจิทัลฯ เนื่องจากเป็นผู้นําที่ทําคุณประโยชน์ให้แก่ประเทศในด้านสาธารณสุข และขับเคลื่อนนโยบายของไทยในการนําเทคโนโลยีดิจิทัลเข้ามาช่วยเหลือประชาชน จนนําไปสู่การเปลี่ยนแปลงในทางบวกให้กับการบริการทางการแพทย์ นอกจากนี้ Mr. Hal Wolf ประธาน HIMSS ได้เข้าพบหารือกับรองปลัดกระทรวงดิจิทัลฯ ประเด็นความร่วมมือระหว่างไทยกับ HIMSS อาทิ การจัดฝึกอบรมขั้นพื้นฐานด้านดิจิทัลและไอซีทีให้แก่บุคลากรในโรงพยาบาลหรือประชาชนทั่วไป และการร่วมมือกันจัดทําโครงการที่ส่งเสริมระบบโครงสร้างพื้นฐานแก่โรงพยาบาลในท้องถิ่นทุรกันดาร เป็นต้น
*****************